Diari Oficial de la Generalitat Valenciana


Sumari del DOGV 5449, del 13-02-2007 (2007/1791)

DECRET 16/2007, de 9 de febrer, del Consell, pel qual s'inclou en el Catàleg de Forests d'Utilitat Pública de la Província de València la forest número 184, denominada la Muntanya, situada en el terme municipal d'Almiserà i propietat de l'ajuntament.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1791


Data del document
:   09-02-2007

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Almiserà
    * muntanya de l'estat

De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada la Muntanya, s'han justificat plenament les circumstàncies que el motiven i l'Ajuntament d'Almiserà ha adoptat acord plenari en el sentit de "donar la conformitat, com a entitat propietària, per a la declaració d'utilitat pública de la Muntanya d'Almiserà, i la resolució de muntanya consorciada o conveniada, d'acord amb els límits i plànols proposats per la secció forestal on s'han tingut en compte les normes subsidiàries de l'ajuntament". Per la qual cosa, cal dictar el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 9 de febrer de 2007,  
DECRETE  
Article 1  
Declarar d'utilitat pública la forest denominada la Muntanya, propietat de l'Ajuntament d'Almiserà, d'una superfície de 273,356 hectàrees, que correspon a les parcel·les 208, 233, 235, 246, 36, 89, 9008 i 9010, del polígon 1, i les parcel·les 1, 48 i 9001, del polígon 2.  
Article 2  
Incloure en el Catàleg de Forests d'Utilitat Pública de la Província de València la forest denominada la Muntanya, amb el número 184, de la manera següent:  
- Província: València.  
- Partit judicial: Gandia.  
- Terme municipal: Almiserà.  
- Nom: la Muntanya.  
- Número: 184.  
- Pertinença: Ajuntament d'Almiserà.  
- Límits: nord, forest d'utilitat pública V017 Muntanya Alta, terme de Llutxent; est, terme municipal de Rótova; sud, finques particulars; i oest, terme municipal de Benicolet.  
- Cabuda total: 302,870 ha.  
- Cabuda pública: 273,356 ha.  
- Enclavats: sí (10 enclavaments, superfície de 29,514 ha).  
- Servituds: camins.  
DISPOSICIÓ FINAL  
Única  
Aquest decret tindrà efectes des de l'endemà de la publicació en el Diari Oficial de la Comunitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 9 de febrer de 2007  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
ESTEBAN GONZÁLEZ PONS